42 LXXXX. E PIS CIA. 



faux papillis minutis obsita. Genitalia inclusa. Filamenta ex imo fundo corollae , filiformia , 

 basi parum dilatata, apice per paria conniventia, alba, glabra. Antherae breviter oblongae , 

 flavae, locellis basi nonnihil distantibus , dorso ope connecticuli latiusculi connatis , pollen feren- 

 tibus pallidum subglobosum aut oblongurn. Piudimentum staminis quinli minimum , subulatum , 

 album, ex ima basi tubi. Ovarium cinctum annulo glanduloso flavo tenui, el in parte postica 

 suffullum glandula flava oblonga emarginata surrecta , ovato-conicum, hirsutum. Stylus filifor- 

 mis, erectus, albus, stamina parum superans, paululum incrassatus in stigma bifidum, cruribus 

 lineari - lanceolatis , deorsum curvum , atque pilis marginalibus tenuissimis ex antberis a parte 

 inferiore approximatis pollen recipientibus. Capsula compress iusculo-globosa, magnitudine globuli 

 sclopetarii minoris, a calyce tunc parum ampliato nonnihil superata, tenero-membranacea, cxtus 

 hirsuta, tandem a vertice bivalvis, pressione interdum a basi irregulariter rumpens. Valvulae 

 e medio dorso emittunt trophospermia bilamellaria , plana, lata, margine ad parietes capsulae usque 

 pertingentia , pallida , densissime in utraque facie seminibus obsessa. Sunt vero haec minuta (dimi- 

 dium circiter granum Papaveris aequantia), pyriformia , fusca , appensa in funiculis umbdicalibus 

 albis carnosis ipsa multoties longitudine superantibus atque ad basin saepius in fasciculos junctis. 

 Hac molli funiculorum conditione fit, ut sub ipsa maturatione semina delapsa in pulpa nidulari 

 videantur. Tlsta apice mamillata apparet, nisi fallor, a puncto foecundalionis, basi acutiore in 

 funiculos abit, coriacea, crassa , castaneo - fusca , in superficie areolato - rugulosa cum membrana 

 interna, quae e cellulis prosenchymatosis lineari -oblongis fuscis componilur, arete connata. Al- 

 bumen semini conforme, tenuissimum, lactcum, oleosum. Embryo per totam seminis longitudinem 

 porrectus , cylindricus , in apice emarginatura brevi cotyledones indigitans , radicula rotundata 

 basilari , e cellulis tenuibus oleiferis factus , centro obscurior. 



Crescit haec planta socialis in umbra nemorum piimaevorum hand procul a Jluvio 

 Japurd , juxta pagum Manacuru , Indovum Juri dictoram. Florebat et capsulas maturas 

 ferebat mense Januario. % 



Explic. Tab. CCXFII. 1. Flos. 2. Calyx. 3. Corolla cum genitalibus masculis, aperta. 4. Pistillnm, 

 cujus in corolla situs linea punctorum iudigitatur. Staminis postici rudimentum hac ratione conspici nequit. 

 O. m. n. 5. 6. Stamen, ab utraque facie, m. a. 7. Pistillum, in calyce reflexo , annulo et glandula sufFul- 

 tum, m. n. 8. Ovarium cum glandula postica, in. a. 9. SLigma cum inhaerente polline, valde auctum. 10. 

 Capsula in calyce eoque tecta. 11. Capsula, in reflexo calyce, pressione basi irregulariter divisa. 12. Capsu- 

 lae dimidium, a facie interiore visum. 13. Capsula, cujus semina jam a placentis delapsa, medio trans- 

 verse secta. O. m. n. 14. Valvulae pars, cum placentae parte et seminibus , m. a. 15. Totius capsulae am- 

 bitus cum placentis, ut earum directio et magnitudo conspiciatur , eodem modo aucta. 16. Placenta dimidiata 

 cum multis seminibus, magis aucta. 17. Semen valde auctum. 18. Ejusdem seclio verticalis. 19. Testae 

 et membranae internae particula maxime aucta. 



Tertia hujus generis species est : 



3. E. melittifolia f , pilosa, caule erecto, foliis ovatis utrinque acutiusculis grosse crcnatis, 

 cymulis axillaribus terminalibusque , calyce corollam fere acquante , laciniis lanceolatis acuminalis 

 subserratis, corollae lobis integerrimis. 



Besleria melittifolia , Lin. Spec, pi edit Willd. III. p. 266. Schrank 

 pi. rar. hort. Monac. t. 44. 



